JTS ร้อนปรอทแตก! เดือนเดียวราคาพุ่งเกิน 2 เท่า ลุ้นผลงานปี 64 โตกระฉูด หลังครบรวม JASTEL
JTS ร้อนปรอทแตก! เดือนเดียวราคาพุ่งเกิน 2 เท่า ลุ้นผลงานปี 64 โตกระฉูด หลังครบรวม JASTEL ปิดตลาดเช้านี้ที่ระดับ 9.65 บาท บวก 1.95 บาท หรือ 25.32% มูลค่าซื้อขาย 88.86 ล้านบาท
JTS ร้อนปรอทแตก! เดือนเดียวราคาพุ่งเกิน 2 เท่า ลุ้นผลงานปี 64 โตกระฉูด หลังครบรวม JASTEL ปิดตลาดเช้านี้ที่ระดับ 9.65 บาท บวก 1.95 บาท หรือ 25.32% มูลค่าซื้อขาย 88.86 ล้านบาท
19 มี.ค. 2564

ผู้สื่อข่าวรายงานว่า ราคาหุ้น บริษัท จัสมิน เทเลคอม ซิสเต็มส์ จำกัด (มหาชน) หรือ JTS ปิดตลาดเช้านี้ที่ระดับ 9.65 บาท บวก 1.95 บาท หรือ 25.32% สูงสุดที่ 9.90 บาท ต่ำสุดที่ 8.15 บาท ด้วยมูลค่าซื้อขาย 88.86 ล้านบาท

ทั้งนี้ ราคาหุ้น JTS ปรับตัวขึ้นแรงอย่างต่อเนื่อง โดยในระยะเวลาประมาณ 1 เดือนที่ผ่านมา ราคาหุ้น JTS ปรับตัวขึ้นสูงถึง 237% นับตั้งแต่ราคาอยู่ที่ระดับ 2.86 บาท เมื่อวันที่ 19 ก.พ.2564
โดยก่อนหน้านี้ นายสมบุญ พัชรโสภาคย์ กรรมการและรักษาการกรรมการผู้จัดการ JTS เปิดเผยว่า หลังการปรับโครงสร้างธุรกิจ โดยให้ JTS ซึ่งเป็นผู้ประกอบธุรกิจจัดหา ออกแบบ และวางระบบสื่อสารและโทรคมนาคม (System Intergration Business) เข้าซื้อหุ้นของบริษัท จัสเทล เน็ทเวิร์ค จำกัด (JASTEL) ซึ่งดำเนินธุรกิจให้บริการโครงข่ายโทรคมนาคม (Telecom Network &amp; Service Provider Business) จำนวนทั้งหมด 5,199,993 หุ้น คิดเป็นสัดส่วน 99.99% ของจำนวนหุ้นทั้งหมด ในราคาเฉลี่ยหุ้นละ 231 บาท คิดเป็นมูลค่ารวมทั้งสิ้น 1,201,198,383 บาท จากบริษัท จัสมิน ซับมารีน เทเลคอมมิวนิเคชั่นส์ จำกัด (JSTC) จะส่งผลทำให้การดำเนินธุรกิจของ JTS และ JASTEL มีการ Synergy เสริมสร้างโอกาสและความพร้อมในการขยายธุรกิจ Data Center และธุรกิจ Cloud Service ของ JTS ต่อไปในภายหน้า ซึ่งเป็นประโยชน์ต่อบริษัทในหลาย ๆ ด้าน
โดยคาดการณ์ว่าผลประกอบการของ JTS หลังควบรวมกับ JASTEL แล้ว จะมีฐานกำไรเติบโตขึ้นหลายเท่า เนื่องจากธุรกิจมีการบริการที่หลากหลายมากขึ้น ซึ่งจะส่งผลทำให้ลูกค้า 3BB เพิ่มขึ้นอีกด้วย ทั้งนี้ในปี 2563 ทาง JTS มีกำไรสุทธิอยู่ที่ประมาณ 44 ล้านบาท และJASTEL มีกำไรสุทธิอยู่ที่ประมาณ 94 ล้านบาท